Investeerimiskonto on tavaline pangakonto, mille eraisik võtab kasutusele investeeringute tegemiseks. Sellelt kontolt igapäevaseid arveldusi ei tehta (palga laekumine, arvete maksmine jne). Investeerimiskonto kasutamine võimaldab oma investeeringutelt teenitud tulu maksustamist edasi lükata. Selleks tuleb finantsvaraga tehinguid teha ainult investeerimiskonto kaudu. Kuni teenitud tulu investeerimiskontolt välja ei võeta, tulumaksukohustust ei teki. Tulumaksukohustus tekib siis, kui võtta  investeerimiskontolt rohkem raha välja, kui sinna on sisse pandud. Kui tekib vajadus raha välja võtta, saab seda teha tulumaksuvabalt, kuni väljavõetav summa on väiksem sissemakstud summast.